**MATERSKÁ ŠKOLA LIESKOVANY 50**

 **053 21 Lieskovany**

 **Správa o výsledkoch výchovno – vzdelávacej činnosti**

 **za školský rok 2019/2020**

podľa metodického usmernenia č. 10/2006 – R k vyhláške MŠ SR č. 9/2006 Z. z. o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení.

Vypracovala: Mgr. Dana Kalíšková

**Správa o výsledkoch a podmienkach výchovno – vzdelávacej činnosti**

 **MŠ Lieskovany 50 za školský rok 2019/2020**

**Predkladá:**

Mgr. Dana Kalíšková

 riaditeľka školy

**Prerokované na pedagogickej Rade školy**

Dňa: ...25. 11.2020...........................

**Vyjadrenie Rady školy:**

Rada školy odporúča zriaďovateľovi, obci Lieskovany, schváliť správu o výchovno – vzdelávacej činnosti MŠ Lieskovany za školský rok 2019/2020

Predsedníčka rady školy MŠ Lieskovany

**Stanovisko zriaďovateľa:**

Správu o výsledkoch a podmienkach výchovno – vzdelávacej činnosti MŠ Lieskovany za školský rok 2019/2020

**Schvaľuje – neschvaľuje**

Pavel Haško

Starosta obce Lieskovany

Východiskové dokumenty:

Správa je vypracovaná v zmysle:

1. Vyhlášky Ministerstva školstva SR č. 99/2006 Z. z. zo 16. 12. 2005 o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení
2. Metodické usmernenie MŠ SR č. 10/2006-R k vyhláške č. 9/2006 Z. z.
3. Koncepcia školy na roky 2017 – 2022
4. Vyhodnotenia aktivít školy
5. **Základné identifikačné údaje o škole**
	1. **Základné identifikačné údaje o materskej škole**

**Názov školy:** Materská škola

**Adresa školy:** Lieskovany 50, 053 21

**Telefónne číslo školy:** 0910 365 120

**E-**mailová adresa: mslieskovany@gmail.com

* 1. **Údaje o zriaďovateľovi**

**Zriaďovateľ školy:** Obec Lieskovany 50, 053 21

**Adresa zriaďovateľa:** Lieskovany 50, 053 21

**Starosta obce:** Pavel Haško

**Telefónne číslo:** +421 53 446 7302

**E-**mailová adresa: lieskovany@stonline.sk

* 1. **Vedúci zamestnanci**

**Riaditeľ školy:** Mgr. Dana Kalíšková

* 1. **Údaje o Rade školy a iných poradných orgánoch školy**

**Rada školy** pri Materskej škole Lieskovany 50 bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov dňa

Členovia Rady školy boli priebežne dopĺňaní podľa aktuálnej situácie z radov rodičov a zástupcov zriaďovateľa. V školskom roku 2019/20 pracovala Rada školy v tomto zložení:

Ing. Margita Živčáková - zástupca rodičov – predseda Rady školy

0ľga Minďašová – zástupca pedagogických zamestnancov

Marcela Kapustová – zástupca zriaďovateľa

JUDr. Veronika Šebestová – zástupca rodičov

Anežka Saková – zástupce nepedagogických zamestnancov

**Rada školy** pri MŠ Lieskovany zasadala v školskom roku 2019/20 dvakrát. Členovia sa oboznámili so Správou o výchovno – vzdelávacej činnosti za školský rok 2018/2019, ktorú odporučili na schválenie. Oboznámili sa so školským vzdelávacím programom pre predprimárna vzdelávanie v materských školách Cválajúce koníky, ktorý odporučili na schválenie a zvolili si nových členov školskej rady na začiatku školského roka.

1. **Údaje o počte detí**

Materskú školu 2019/20 navštevovalo 18 detí od 2,5 – 6 rokov.

**Počet zapísaných detí: 18**

**Počet detí zapísaných do ZŠ: 6**

**Odloženie PŠD: 0**

Na školský rok 2020/21 bolo prijatých 9 žiadostí o umiestnenie do materskej školy. Na základe rozhodnutia o prijatí dieťaťa do materskej školy bolo 8 žiadostí vybavených kladne, 1 záporne z kapacitných dôvodov. 4 deti odišli do inej materskej školy , z dôvodu následovania súrodenca, ktorý nastúpil do 1. ročníka základnej školy v Spišskej Novej Vsi.

1. **Údaje o výsledkoch hodnotenia podľa poskytovaného stupňa výchovy a vzdelávania**

Výchovno – vzdelávacia činnosť vykonávaná v materskej škole vychádzala z inovovaného štátneho vzdelávacieho programu pre predprimárne vzdelávanie, ktorý bol východiskom školského vzdelávacieho programu s názvom „Cválajúce koníky“. Školský vzdelávací program bol vypracovaný na základe pokynov MŠ SR

a metodik pre predprimárne vzdelávanie.

Ciele a úlohy sme pretransformovali do týždenných plánov, kde dominovala téma týždňa, od ktorej sa odvíjali plánované edukačné aktivity a formy práce. Pri plánovaní sme sa snažili nezabúdať ani na koncepčný zámer rozvoja školy.

Posilňovali sme ľudovú slovesnosť a tradície pri pripravovaní kultúrnych vystúpení, ktoré sa však z dôvodu chorobnosti detí a následne pandemie COVID-19 a s tým súvisiacim zatvorením škol v mesiaci marec, apríl, máj, neuskutočnilo. Pohybové aktivity boli realizované hlavne pri pobyte vonku, vozením na koňoch – hipoterapii, na lyžiarskom kurze. Predplavecká príprava bola z dôvodu COVID-19 prerušena.

Vo výchovno – vzdelávacej činnosti sme pracovali s detskou zvedavosťou a tvorivosťou využívaním zážitkového učenia. Vytváraním priaznivej sociálno – emocionálnej klímy sme viedli deti k vytváraniu dobrých sociálnych vzťahov vzhľadom na rozmanité vekové zloženie detí v triede.

Enviromentálnu výchovu sme zamerali na prácu v školskej záhrade, kde mali deti možnosť pracovať na políčku. Zapojením sa do projektu Zeleninkové šialenstvo pracovali deti pod vedením učiteliek s konkrétnou zeleninou. Učili sa ju spoznávať všetkými zmyslami, opracovať a spracovať. Pravidelnými návštevami záhradníctva „Muškát“ v obci deti pozorovali starostlivosť o kvety, stromy a rastliny. V záhradnom rybníku pozorovali ryby.

Osobitnú pozornosť sme venovali 5 – 6 ročným deťom, ktoré sa pripravovali na vstup a podporovali sme rozvoj grafomotoriky, a správnej výslovnosti

Pri realizovaní vytýčených cieľov sme museli prihliadať na vekové zloženie detí, výchovno – vzdelávacie a individuálne osobitosti detí. Dosiahnutie cieľov sa nám darí hlavne vďaka veľmi dobrej a úzkej spolupráci s rodičmi, ale aj CPPP v Spišskej Novej Vsi realizovaním depistáže s 5 – 6 ročnými deťmi.

1. **Údaje o počte zamestnancov a plnenie kvalifikačných predpokladov**

Materská škola má spolu 3 zamestnancov:

* 2 pedagogických zamestnancov, v rátane riaditeľky - plný uväzok
* 1 pracovníčka na upratovanie a výdaj stravy - plný úväzok

 Kvalifikovanosť pedagogických zamestnancov je 100%. Obe učiteľky majú stredné od

 borné pedagogické vzdelanie, vysokoškolské vzdelanie pedagogického smeru má

 riaditeľka, od r. 2014 s 1. atestáciou.

1. **Údaje o ďalšom vzdelávaní pedagogických zamestnancov**

Oľga Minďašová – inovačné vzdelávanie:

Interaktívna tabuľa a multimédia vo vzdelávaní

Mgr. Dana Kalíšková – ukončené funkčné vzdelávanie a inovačné funkčné vzdelávanie vedúcich pedagogických zamestnancov

1. **Údaje o aktivitách školy a prezentácii na verejnosti v školskom roku 2019/20**

September - **Vozenie na koňoch – hipoterapia,** 1x v týždni počas celého roka

Október - **Svetový deň výživy** – výroba ovocných a zeleninových šalátov, podporovanie zdravej výživy a zdravého životného štýlu

 - **Depistáž predškolákov** – testovanie školskej zrelosti vykonaná pracovníčkou CPPPaP zo SNV

November - **Jesenná tvorivá dieľňa u príležitosti Dňa materských škôl –** spoločná

 akcia rodičov a detí „Tekvičkovanie „

 - **Špivanka –** prehliadka v spevu ľudových piesní, Spišské Tomášovce

 - **Vianočné fotografovanie**

December - **Mikuláš –** v spolupráci s CVČ Levoča

Január - **Lyžiarsky výcvik v Levočskej doline – lyžiarska škola PEPESKI**

Február - **Lyžiarske preteky** – Mlynky

Marec - **predplavecká príprava – prerušená pre COVID-19**

Jún- **rozlúčka s predškolákmi a opekačka s rodičmi na školskom dvore**

1. **Údaje o projektoch, do ktorých je škola zapojená**

Školský ovocný program – národný program

Mliečny program na podporu spotreby mlieka a mliečnych výrobkov

Hipoterapia – plnenie VVC priamo v hipoklube PKA

Zeleninkově šialenstvo – projekt na podporu boje proti obezite

1. **Údaje o priestorových a materiálno technických podmienkach školy**

Priestor materskej školy je estetický, udržiavaný vo veľmi dobrom stave. Vybavenie učebnými, didaktickými pomôckami a hračkami je veľmi dobré a zakupujeme ich postupne podľa pridelených finančných prostriedkov.

V priestoroch na vydávanie stravy sme vymenili skrinky a police, obmenili sme nábytok v triede.

V čase uzatvorenia materskej školy z dôvodu pandemie COVID-19 sa nám za podpory obecného úradu Lieskovany podarilo rozšíriť a zrekonštruovať priestor šatne, kde boli vymenené skrinky, urobená nová dlažba a zrealizovala sa celková estetizácia priestoru.

Do umývarky bol z hygienických dôvodov zakúpený dávkovač mydla a zásobník na papierové utierky.

**Čo sa podarilo:**

* rozšírenie a zrekonštruovanie šatne, výmena skriniek, nová dlažba
* hračky, výtvarné a didaktické pomôcky pre skvalitnenie VVČ
* dávkovač mydla a zásobník na papierové utierky

**Nedostatky:**

* nevyhovujúce vybavenie školského dvora
* nedostatočné zabezpečenie objektu školského dvora, neuzatvorenie pre verejnosť

**Fond detskej knižnice** je bohatý na knihy a priebežne zakupujeme nové detské knihy a publikácie.

**Fond odbornej literatúry** z oblasti predškolskej pedagogiky dopĺňame o nové publikácie podľa ponuky

**Exteriér školy - školský dvor** je nevyhovujúci a vplyvom času nedovybavený. Areál objektu školského dvora nie je uzatvorený pre verejnost´a často tak poškodený. V „Záhrade maškrtných trpaslíkov“ je vytvorený náučný chodník a políčko na pestovateľské práce. Starostlivosťou oň deti získavajú kladný vzťah k prírode a k základným pracovným návykom pri prácach v záhrade.

1. **Údaje o finančnom a hmotnom zabezpečení výchovno – vzdelávacej činnosti školy**

Príspevok na čiastočnú úhradu nákladov spojených s hmotným zabezpečením školy od rodičov bol vypracovaný v súlade s vyhláškou Ministerstva školstva SR č. 306/2008 Z. z. v znení vyhlášky č.308/2009 Z. z. o materskej škole.

Výška príspevku bola určená prijatím VZN – dodatok č. 2 na zasadnutí obecného zastupiteľstva dňa 14. 12. 2012.

V školskom roku 2019/20 bola výška príspevku 10,00 € mesačne na dieťa. Príspevok na čiastočnú úhradu nákladov spojených s hmotným zabezpečením školy neplatili rodičia za deti, ktoré mali rok pred začatím povinnej školskej dochádzky/ v MŠ bolo od platenia oslobodených 6 detí.

1. **Spolupráca s rodičmi, poskytovanie služieb rodičom a deťom**

Materská škola veľmi úzko spolupracuje s rodičmi, ktorí sú ústretoví a ochotní vždy pomôcť materskej škole. V spolupráci s rodičmi sme zorganizovali tieto aktivity:

* tvorivá dieľňa – spoločná aktivita rodičov a detí
* lyžiarsky výcvik na Levočskej doline
* rozlúčka s predškolákmi a opekačka s rodičmi na školskom dvore

Z dôvodu vysokej chorobnosti detí sa nám nepodarilo uskutočniť Vystúpenie pre starých rodičov a Vianočné vystúpenie.

Z dôvodu pandemie COVID – 19 a plošným uzatvorením škôl boli všetky plánované akcie od marca do konca mája 2020 zrušené.

1. **Hodnotenie plnenia cieľov „ Koncepčného zámeru školy“**

Plnenie cieľov Koncepčného zámeru rozvoja materskej školy sa odrážajú predovšetkým vo vytvorení vlastného imidžu a zamerania školy. Našim zámerom je materská škola, v ktorej sa snažíme vytvárať podmienky pre dosiahnutie optimálnej perceptuálno – motorickej, kognitívnej a socio – emocionálnej úrovne osobnosti dieťaťa ako základu pripravenosti na školské vzdelávanie a na život v spoločnosti.

Prehlbujeme u detí vzťah k ľudovým tradíciam a získaniu nových poznatkov v enviromentálnej oblasti. Ciele koncepčného zámeru sa nám darí plniť , a to prácami na školskom políčku, zapojením sa do projektu v boji proti obezite Zeleninkové šilalenstvo, oboznamovaním sa s ľudovými tradíciami a ich prezentáciou na verejnosti, pestovaním vlastnej zeleniny na školskom políčku, hippoterapiou – vozením na koníkoch a starostlivosťou, účasťou na kurzoch predplaveckej prípravy a lyžiarskom kurze

Všeobecným cieľom bolo, aby sa rozvíjala osobnosť tak, aby bolo dieťa schopné sa uplatniť, adekvátne nažívať v sociálnom aj kultúrnom prostredí.

Pri dosahovaní týchto cieľov sme využívali:

* Zážitkové učenie v rámci zapojenia do projektu Zeleninkové šialenstvo
* Poznávanie a priblíženie ľudových zvykov a tradícií
* Hipoterapiu – poznávanie života koní a ich terapeutická pomoc pri liečbe telesne a mentálne chorým ľuďom
* Pestovateľské práce v školskej záhrade – náväznosť na projekt „Školský ovocný program“
* Spolupráca s rodinou

Materská škola má vytvorený taký základ, od ktorého sa rozvíja výchovná a vzdelávacia činnosť bohatá na poznatky a emocionálne priťažlivý školský program, ktorý má veľkú podporu rodičov.

Celkové plnenie cieľov hodnotíme pozitívne s ohĺadom na aktuálnu pandemickú situáciu.

**Prognóza počtu zapísaných detí na šk. rok 2020/21:**

 Na školský rok 2020/21 je zapísaných 16 detí.

**12. Oblasti, v ktorých MŠ dosahuje dobré výsledky a oblasti, v ktorých sú nedostatky:**

 **Dobré výsledky:**

* zaškolovanie detí a ich príprava na vstup do ZŠ
* reprezentovanie školy na súťažiach v  recitácii a športových akciách – lyžiarske preteky
* výchovno – vzdelávacie ciele plnené prostredníctvom priameho kontaktu dieťaťa s prírodou, zvieratami, pohybovými aktivitami
* veĺmi dobrá spolupráca s hipoklubom PKA – hipoterapia, cez zážitkové učenie, poznávanie života koní, vozenie na koňoch pravidelne počas celého školského roka
* prezentácia na verejnosti
* úzka spolupráca materskej školy, rodičov a zriaďovateľa
* spolupráca s CVČ v Levoči – predplavecká príprava na hoteli Čingov, Mikuláš
* spolupráca s lyžiarskou školou PEPESKI – lyžiarsky kurz na Levočskej doline
* prezentácia materskej školy na súťažiach a akciách organizovaných SŠÚ v Smižanoch
* zlepšenie vybavenosti materskej školy – rozšírenie a rekonštrukcia šatne, obmena nábytku

**Nedostatky:**

* nevyhovujúce vybavenie školského dvora

 nezabezpečenie objektu školského dvora

 **Mgr. Dana Kalíšková**

V Lieskovanoch 20.11.2020 Riaditeľka materskej školy